b'\n_START_ARTICLE_\nAlexandru Deaconu\n_START_PARAGRAPH_\nAlexandru Deaconu (n. 3 martie 1972 la Bucure\xc8\x99ti, Rom\xc3\xa2nia) este un arbitru rom\xc3\xa2n de fotbal. A debutat \xc3\xaen Divizia A la data de 11 septembrie 2000, c\xc3\xa2nd a condus la centru un meci dintre Astra Ploie\xc8\x99ti \xc8\x99i FC Universitatea Craiova. Este arbitru FIFA din 2005, primul s\xc4\x83u meci interna\xc8\x9bional fiind \xc3\xaentre FK Khazar Lankaran \xc8\x99i Nistru Otaci, \xc3\xaen preliminariile Cupei UEFA, la 28 iulie 2005._NEWLINE_A condus dou\xc4\x83 derbiuri Steaua-Dinamo, un meci Dinamo-Rapid \xc8\x99i dou\xc4\x83 \xc3\xaent\xc3\xa2lniri dintre Rapid \xc8\x99i Steaua. La un duel \xc3\xaentre ultimele dou\xc4\x83, la 20 martie 2008, meci disputat pe stadionul Giule\xc8\x99ti, Deaconu a fost lovit \xc3\xaen cap cu o brichet\xc4\x83 aruncat\xc4\x83 din tribun\xc4\x83 \xc8\x99i a decis oprirea \xc3\xaent\xc3\xa2lnirii, Steaua c\xc3\xa2\xc8\x99tig\xc3\xa2nd la masa verde cu 3-0._NEWLINE_Pentru gestul de a opri meciul, Deaconu a fost premiat de pre\xc8\x99edintele Rom\xc3\xa2niei, Traian B\xc4\x83sescu, cu Ordinul Meritul Sportiv, pentru "merite \xc3\xaen combaterea violen\xc8\x9bei \xc3\xaen sport"._NEWLINE_Deasemenea a fost \xc8\x99i juc\xc4\x83tor de Divizia A f\xc4\x83c\xc3\xa2ndu-\xc8\x99i junioratul la Steaua Bucure\xc8\x99ti \xc3\xaen sezonul 1988-1989, apoi a jucat la O\xc8\x9belul Gala\xc8\x9bi \xc3\xaen sezonul 1991-1992,apoi pe finalul carierei la Steaua Mizil \xc3\xaentre 1992-1994.'